Գիո Պիկա

**Գիո Պիկա** (, իրական անունը՝ **Գեորգի Վլադիմիրովիչ Ջիոև** (), ), ռուս ռեփ կատարող, որը ստեղծում է երգեր քրեական թեմայով։

## Կենսագրություն
### Վաղ տարիներ
Ծնվել է 1978 թվականի մայիսի 8-ին Թբիլիսիում (Վրացական ԽՍՀ): Ազգությամբ օս է. Նա մեծացել է երաժիշտների ընտանիքում և վաղ տարիքից հաճախել է երաժշտական դպրոց, որտեղ սովորել է վոկալ, ինչպես նաև զբաղվել է ըմբշամարտով։

Վրաց-հարավօսական հակամարտության սկսվելուց հետո նրա ընտանիքը ստիպված է եղել լքել Վրաստանը և տեղափոխվել Հյուսիսային Օսիա, այնուհետև՝ Մոսկվա։

Դեռահաս տարիքից եղել է թմրամոլ և 14 տարեկանում դարձել է թմրանյութերի գերդոզավորման զոհ։ Գիշերը նրանց տանը մնացած մորաքույրը նրան առավոտյան հայտնաբերել է ծանր վիճակում։ Այս միջադեպը ընտանիքում խոր ապրումներ և անվստահություն է առաջացրել Գեորգիի հանդեպ, ինչը հաճախակի կոնֆլիկտների է հանգեցրել։

Դպրոցն ավարտելուց հետո Գեորգին ընդունվել է բժշկական ինստիտուտ և ավելի քան տասը տարի աշխատել է տարբեր բժշկական մասնագիտություններով, այդ թվում՝ բուժեղբայր, բուժակ և անեսթեզիոլոգ։

20 տարեկանում որոշել է վերջնականապես հրաժարվել թմրանյութերից՝ գիտակցելով, որ իր կյանքը սրընթաց վատանում է:

2006 թվականին Գիոն տեղափոխվել է Կոմի Հանրապետություն՝ օգնելու իր ավագ եղբորը բիզնեսում։ Զուգահեռ աշխատելով խորովածանոցում՝ նա զբաղվել է երաժշտությամբ և, ի վերջո, որոշել է երաժիշտ դառնալ։

### Գործունեություն
Իր երաժշտական գործունեությունը սկսել է դեբյուտային «Сыктывкар-кварталы» երգով, որը թողարկվել է 2008 թվականին։ 2016 թվականին ներկայացրել է չորս մասից բաղկացած «Сборник Север»-ը, որը նշանակալի փուլ է դարձել նրա ստեղծագործության մեջ. ժողովածուի երգերից մեկը դարձել է «Фонтанчик с дельфином» երգը, որը ռեփերին մեծ ճանաչում է բերել։

2017-2020 թվականներին թողարկել է ութ ալբոմ՝ «Синие камни», «Хроники», «Великан», «Провинция Эльзас», «Синий камень», «Мацони», «Пикабидзе» և ռեփեր TRUEтень-ի հետ համատեղ՝ «Memento Mori»։

2021 թվականին նա իր նորամուտն է նշել կինոյում՝ նկարահանվելով «Ձերդ արժանապատվություն» սերիալում։ Իր դերի համար առաջադրվել է Ռուսաստանի քասթինգ տնօրենների Գիլդիայի առաջին ազգային մրցանակի՝ «Տարվա բացահայտում» անվանակարգում։

2023 թվականին Կրավցի հետ համատեղ թողարկել է «17 мгновений осени» ալբոմը, որը դարձել է 2023 թվականի տասնհինգ լավագույն ալբոմներից մեկը՝ ըստ «Ձայն. Մեդիա» ինտերնետ հրատարակության։

Նույն թվականին հաղթել է «VK երաժշտություն» անվանակարգում «Տարվա համագործակցություն» կատեգորիայում՝ Կրավցի հետ համատեղ «Там, где прошла ты» երգի համար, ինչպես նաև ստացել է մրցանակ «VK երաժշտությունից» հարյուր միլիոն դիտումների համար։ 2024 թվականին առաջադրվել է «Muz-TV մրցանակաբաշխության» մրցանակի երեք անվանակարգերում՝ «Լավագույն համագործակցություն», «Լավագույն երգ» և «Տարվա առաջընթաց», ինչպես նաև 2023 թվականին առաջադրվել է Ռուսաստանի ազգային երաժշտական «Վիկտորիա» մրցանակի՝ «Տարվա հիփ-հոփ կատարող» անվանակարգում։

2024 թվականի նոյեմբերի 29-ին ռեփեր Սլովետսկու հետ համատեղ թողարկել է «Фисташка» ալբոմը։

## Անձնական կյանք
Գեորգին ունի Ամինա անունով դուստր։ Նրա ծանոթությունը երեխայի մոր հետ, որը հետագայում դարձել է նրա կինը, տեղի է ունեցել 2000-ական թվականների կեսերին, երբ նա տեղափոխվել է Սիկտիվկար։ Մի քանի տարի անց զույգը բաժանվել է։

2023 թվականի ամռանը «Вписка» ՅուԹյուբյան ալիքին տված հարցազրույցում ներկայացրել է իր հարսնացուին՝ Ասյային։

## Ոճ
Երաժշտական քննադատները արտիստի ստեղծագործությունը բնութագրում են որպես «ուրբան-ռեփ», որում առկա են ջանգլի և դարք-ջազի տարրեր։ Միևնույն ժամանակ, երկրպագուները նրա ոճը նկարագրում են որպես «բակային շանսոն», որն արտացոլում է նրա երաժշտության ժողովրդական արմատներն ու փողոցային գեղագիտությունը։

Ինքն իր ոճը նշում է որպես «ռուսական բանտային բանահյուսություն»։

«Պիկա» կեղծանունը «Пиковый валет»  մականվան կրճատ տարբերակն է, որը Գեորգին ստացել է մանկության տարիներին՝ թղթախաղերի հանդեպ սիրո պատճառով:

## Սկավառակագրություն

## Ֆիլմագրություն

## Վարկանիշներ, մրցանակներ և անվանակարգեր

## Ծանոթագրություններ

Կատեգորիա:Հիփ հոփ երգիչներ
Կատեգորիա:Ռուս ռեփերներ